**ΔΗΛΩΣΗ ΜΑΘΗΜΑΤΩΝ**

**για το εαρινό εξάμηνο του ακαδημαϊκού έτους 2022-2023**

Ημερομηνία υποβολής δηλώσεων: από 14/03/2023 έως και 27/03/2023.

**Η δήλωση μαθημάτων είναι απαραίτητη**.

Προϋπόθεση για την πραγματοποίηση της δήλωσης μαθημάτων είναι η δημιουργία κωδικού στην ιστοσελίδα: <https://uregister.uoi.gr>. (για όσους φοιτητές δεν το έχουν ήδη κάνει).

Οι φοιτητές, όταν εισέρχονται στο πληροφοριακό σύστημα https://classweb.uoi.gr, θα πρέπει:

* να αναγράψουν όνομα χρήστη και κωδικό
* να επιλέξουν την περίοδο δήλωσης
* να προσθέσουν τα μαθήματα που θέλουν να δηλώσουν, πατώντας την εντολή «προσθήκη»
* να κάνουν «προσωρινή αποθήκευση»
* να ελέγξουν την ορθότητα της δήλωσης
* να κάνουν «**υποβολή δήλωσης (προεπισκόπηση)»** – «**οριστική υποβολή δήλωσης»** (να φαίνεται **κατάσταση** **υποβληθείσα)**.
* να εκτυπώσουν τη δήλωση για να έχουν αντίγραφο της δήλωσής τους.

Επισημαίνουμε ότι δίνεται η δυνατότητα τροποποίησης της δήλωσης για το χρονικό διάστημα κατά το οποίο παραμένουν ανοικτές οι δηλώσεις.

Αν θέλετε να κάνετε τροποποίηση δήλωσης, θα πρέπει να κάνετε αρχικά «Έλεγχο ορθότητας δήλωσης» – «Επεξεργασία τρέχουσας δήλωσης» – «Υποβολή δήλωσης» (προεπισκόπηση) – «οριστική υποβολή δήλωσης» – «Υποβολή» (να φαίνεται **κατάσταση υποβληθείσα**).

Αφού κλείσει το πληροφοριακό σύστημα, **δεν** **μπορείτε** να προβείτε ούτε σε δήλωση μαθημάτων ούτε σε τροποποίηση δήλωσης μαθημάτων.

Οι φοιτητές που βρίσκονται επί πτυχίω, δηλαδή από 5ο έτος και άνω μπορούν να δηλώσουν χειμερινά μαθήματα που ξαναδήλωσαν στην εξεταστική Φεβρουαρίου 2022-2023 και τα οφείλουν κάνοντας 2η δήλωση με επιλογή «εμβόλιμη εαρινή».

# Υπενθύμιση: Οι φοιτητές πρέπει για τη δήλωσή τους να συμβουλεύονται:

# 1.Το αρχείο EXCEL (συνοπτικός οδηγός σπουδών ΦΠΨ 2022-2023) με τα φετινά προσφερόμενα μαθήματα (συνημμένο αρχείο).

# 2.Τους κανόνες πτυχίου «ΦΠΨ ΠΡΟΓΡΑΜΜΑ ΣΠΟΥΔΩΝ 2020-2021» (συνημμένο αρχείο) οι οποίοι ισχύουν και για το ακαδημαϊκό έτος 2022-2023.

# Προσοχή: Αν ένα μάθημα δεν περιλαμβάνεται στα φετινά προσφερόμενα δεν μπορεί να δηλωθεί.

# Όσοι φοιτητές έχουν πρόβλημα με την δήλωσή τους παρακαλούνται να απευθύνονται στο e-mail της Γραμματείας ([grampedp@uoi.gr](mailto:grampedp@uoi.gr)), με θέμα «ΔΗΛΩΣΗ ΜΑΘΗΜΑΤΩN» και να αναφέρουν το πρόβλημα που αντιμετωπίζουν.

Προσοχή: Η δήλωση των μαθημάτων είναι υποχρεωτική. Εάν δεν δηλώσετε το

μάθημα στο οποίο θα εξεταστείτε, ο καθηγητής δεν θα μπορεί να σας βρει στο

ηλεκτρονικό σύστημα και να εισαγάγει το βαθμό.

Μετά τη λήξη της προθεσμίας, καμία δήλωση δεν γίνεται δεκτή.